# Επίσημη Εφημερίδα C 368A/7 Οκ

| | ISSN 1977-0901 |
| --- | --- |
| Επίσημη Εφημερίδα
  της Ευρωπαϊκής Ένωσης | C 368A |
| | |
| Έκδοση στην ελληνική γλώσσα | Ανακοινώσεις και Πληροφορίες | 59ο έτος7 Οκτωβρίου 2016 |

ISSN 1977-0901

Επίσημη Εφημερίδα

της Ευρωπαϊκής Ένωσης

C 368A

Έκδοση στην ελληνική γλώσσα

Ανακοινώσεις και Πληροφορίες

59ο έτος7 Οκτωβρίου 2016

---

| Ανακοίνωση αριθ | Περιεχόμενα | Σελίδα |
| --- | --- | --- |
| | V   Γνωστοποιήσεις |
| | ΔΙΟΙΚΗΤΙΚΕΣ ΔΙΑΔΙΚΑΣΙΕΣ |
| | Ευρωπαϊκή Επιτροπή |
| 2016/C 368 A/01 | Κενή θέση διευθυντή (διευθύντριας) του Ευρωπαϊκού Κέντρου Πρόληψης και Ελέγχου Νόσων (ECDC), Στοκχόλμη (Έκτακτος υπάλληλος — Βαθμός AD 14) — COM/2016/20016 | 1 |

Ανακοίνωση αριθ

Περιεχόμενα

Σελίδα

V   Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Επιτροπή

2016/C 368 A/01

Κενή θέση διευθυντή (διευθύντριας) του Ευρωπαϊκού Κέντρου Πρόληψης και Ελέγχου Νόσων (ECDC), Στοκχόλμη (Έκτακτος υπάλληλος — Βαθμός AD 14) — COM/2016/20016

1

---

| EL | |
| --- | --- |

EL

---

V Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Επιτροπή

| 7.10.2016 | EL | Επίσημη Εφημερίδα της Ευρωπαϊκής Ένωσης | CA 368/1 |
| --- | --- | --- | --- |

7.10.2016

EL

Επίσημη Εφημερίδα της Ευρωπαϊκής Ένωσης

CA 368/1

---

Κενή θέση διευθυντή (διευθύντριας) του Ευρωπαϊκού Κέντρου Πρόληψης και Ελέγχου Νόσων (ECDC),

Στοκχόλμη

(Έκτακτος υπάλληλος — Βαθμός AD 14)

COM/2016/20016

(2016/C 368 A/01)

Ποιοι είμαστε

Το Ευρωπαϊκό Κέντρο Πρόληψης και Ελέγχου Νόσων (ECDC) ιδρύθηκε το 2005. Αποτελεί οργανισμό της ΕΕ που έχει ως αποστολή την ενίσχυση της άμυνας της Ευρώπης κατά των λοιμωδών νόσων. Έχει την έδρα του στη Στοκχόλμη της Σουηδίας.

Σύμφωνα με το άρθρο 3 του ιδρυτικού κανονισμού (1), η αποστολή του ECDC είναι η ταυτοποίηση, η εκτίμηση και η δημοσιοποίηση τρεχουσών και αναδυόμενων απειλών για την ανθρώπινη υγεία από λοιμώδεις νόσους.

Για να πετύχει την αποστολή του, το ECDC συνεργάζεται με εθνικούς φορείς προστασίας της υγείας σε όλη την Ευρώπη με σκοπό την ενίσχυση και ανάπτυξη συστημάτων επιτήρησης και έγκαιρου συναγερμού όσον αφορά τις ασθένειες. Μέσω της συνεργασίας του με εμπειρογνώμονες σε ολόκληρη την Ευρώπη, το ECDC συγκεντρώνει τις γνώσεις της Ευρώπης σε θέματα υγείας για την ανάπτυξη έγκυρων επιστημονικών γνωμοδοτήσεων σχετικά με τους κινδύνους που παρουσιάζονται από υφιστάμενες και αναδυόμενες λοιμώδεις νόσους.

Στο πλαίσιο της αποστολής του το Κέντρο:

| α) | αναζητεί, συλλέγει, συμπιλεί, αξιολογεί και διαδίδει τα σχετικά επιστημονικά και τεχνικά στοιχεία· |
| --- | --- |

α)

αναζητεί, συλλέγει, συμπιλεί, αξιολογεί και διαδίδει τα σχετικά επιστημονικά και τεχνικά στοιχεία·

| β) | παρέχει επιστημονικές γνωμοδοτήσεις και επιστημονική και τεχνική υποστήριξη, συμπεριλαμβανομένης της κατάρτισης· |
| --- | --- |

β)

παρέχει επιστημονικές γνωμοδοτήσεις και επιστημονική και τεχνική υποστήριξη, συμπεριλαμβανομένης της κατάρτισης·

| γ) | παρέχει έγκαιρη ενημέρωση στην Επιτροπή, στα κράτη μέλη, στους κοινοτικούς οργανισμούς και στους διεθνείς οργανισμούς που δραστηριοποιούνται στον τομέα της δημόσιας υγείας· |
| --- | --- |

γ)

παρέχει έγκαιρη ενημέρωση στην Επιτροπή, στα κράτη μέλη, στους κοινοτικούς οργανισμούς και στους διεθνείς οργανισμούς που δραστηριοποιούνται στον τομέα της δημόσιας υγείας·

| δ) | συντονίζει το ευρωπαϊκό δίκτυο των φορέων που δραστηριοποιούνται στους σχετικούς με την αποστολή του Κέντρου τομείς, συμπεριλαμβανομένων των δικτύων που προκύπτουν από υποστηριζόμενες από την Επιτροπή δράσεις στον τομέα της δημόσιας υγείας και που χειρίζονται τα δίκτυα αποκλειστικής επιτήρησης·
  και |
| --- | --- |

δ)

συντονίζει το ευρωπαϊκό δίκτυο των φορέων που δραστηριοποιούνται στους σχετικούς με την αποστολή του Κέντρου τομείς, συμπεριλαμβανομένων των δικτύων που προκύπτουν από υποστηριζόμενες από την Επιτροπή δράσεις στον τομέα της δημόσιας υγείας και που χειρίζονται τα δίκτυα αποκλειστικής επιτήρησης·

και

| ε) | ανταλλάσσει πληροφορίες, εμπειρίες και βέλτιστες πρακτικές και διευκολύνει την ανάπτυξη και εφαρμογή συνδυασμένων δράσεων. |
| --- | --- |

ε)

ανταλλάσσει πληροφορίες, εμπειρίες και βέλτιστες πρακτικές και διευκολύνει την ανάπτυξη και εφαρμογή συνδυασμένων δράσεων.

Για το 2016 το Κέντρο διαθέτει προϋπολογισμό ύψους 58,2 εκατ. ευρώ, ενώ απασχολεί συνολικά 350 υπαλλήλους.

Περισσότερες πληροφορίες είναι διαθέσιμες στην ιστοσελίδα: http://ecdc.europa.eu

Τι προτείνουμε

Ο (Η) διευθυντής(-ρια) είναι ο (η) νόμιμος(-η) εκπρόσωπος και το δημόσιο πρόσωπο του ECDC και λογοδοτεί έναντι του διοικητικού συμβουλίου του ECDC. Θα είναι προϊστάμενος(-η) και διαχειριστής(-ρια) του ECDC και θα έχει τη γενική ευθύνη για τις δραστηριότητές του, διασφαλίζοντας την επίτευξη των στόχων του ECDC.

Ο (Η) διευθυντής(-ρια) είναι υπεύθυνος(-η) για:

| — | τη διαχείριση του ECDC, σύμφωνα με τον ιδρυτικό κανονισμό του και με την ισχύουσα νομοθεσία, συμπεριλαμβανομένης της απόφασης 1082/2013/ΕΕ σχετικά με σοβαρές διασυνοριακές απειλές κατά της υγείας (2), |
| --- | --- |

—

τη διαχείριση του ECDC, σύμφωνα με τον ιδρυτικό κανονισμό του και με την ισχύουσα νομοθεσία, συμπεριλαμβανομένης της απόφασης 1082/2013/ΕΕ σχετικά με σοβαρές διασυνοριακές απειλές κατά της υγείας (2),

| — | την καθοδήγηση και διαχείριση του προσωπικού και της διοίκησης του ECDC, |
| --- | --- |

—

την καθοδήγηση και διαχείριση του προσωπικού και της διοίκησης του ECDC,

| — | την κατάρτιση της στρατηγικής του ECDC, του πολυετούς προγράμματος εργασίας και του σχεδίου προγράμματος εργασίας για κάθε έτος, με σκοπό την έγκρισή του από το διοικητικό συμβούλιο, καθώς επίσης και την υποβολή έκθεσης στο διοικητικό συμβούλιο σχετικά με την εκτέλεσή τους, |
| --- | --- |

—

την κατάρτιση της στρατηγικής του ECDC, του πολυετούς προγράμματος εργασίας και του σχεδίου προγράμματος εργασίας για κάθε έτος, με σκοπό την έγκρισή του από το διοικητικό συμβούλιο, καθώς επίσης και την υποβολή έκθεσης στο διοικητικό συμβούλιο σχετικά με την εκτέλεσή τους,

| — | την κατάρτιση και εκτέλεση του προϋπολογισμού του ECDC σύμφωνα με τον δημοσιονομικό κανονισμό-πλαίσιο (3) για τους οργανισμούς και την εξασφάλιση της διαχείρισής του σύμφωνα με τις αρχές της χρηστής δημοσιονομικής διαχείρισης, |
| --- | --- |

—

την κατάρτιση και εκτέλεση του προϋπολογισμού του ECDC σύμφωνα με τον δημοσιονομικό κανονισμό-πλαίσιο (3) για τους οργανισμούς και την εξασφάλιση της διαχείρισής του σύμφωνα με τις αρχές της χρηστής δημοσιονομικής διαχείρισης,

| — | την εκπροσώπηση του ECDC στην ΕΕ και στο εξωτερικό και την άμεση και έμμεση επικοινωνία με τα ενδιαφερόμενα μέρη και με το κοινό σε σχέση με όλους τους τομείς της αποστολής του, |
| --- | --- |

—

την εκπροσώπηση του ECDC στην ΕΕ και στο εξωτερικό και την άμεση και έμμεση επικοινωνία με τα ενδιαφερόμενα μέρη και με το κοινό σε σχέση με όλους τους τομείς της αποστολής του,

| — | τη διευκόλυνση της συνεργασίας μεταξύ του ECDC, της Επιτροπής, του Ευρωπαϊκού Κοινοβουλίου και των κρατών μελών, |
| --- | --- |

—

τη διευκόλυνση της συνεργασίας μεταξύ του ECDC, της Επιτροπής, του Ευρωπαϊκού Κοινοβουλίου και των κρατών μελών,

| — | την παροχή γραμματειακής και κατάλληλης επιστημονικής και τεχνικής υποστήριξης στο διοικητικό συμβούλιο και στο συμβουλευτικό φόρουμ, |
| --- | --- |

—

την παροχή γραμματειακής και κατάλληλης επιστημονικής και τεχνικής υποστήριξης στο διοικητικό συμβούλιο και στο συμβουλευτικό φόρουμ,

| — | να διασφαλίζει ότι το Κέντρο εκτελεί τα καθήκοντά του κατά τρόπο που διατηρεί την επιστημονική αριστεία και ανεξαρτησία των δραστηριοτήτων και των απόψεών του. |
| --- | --- |

—

να διασφαλίζει ότι το Κέντρο εκτελεί τα καθήκοντά του κατά τρόπο που διατηρεί την επιστημονική αριστεία και ανεξαρτησία των δραστηριοτήτων και των απόψεών του.

Αναζητούμε (κριτήρια επιλογής):

Οι υποψήφιοι πρέπει να διαθέτουν:

| — | αποδεδειγμένη πείρα στη διοίκηση και στη διαχείριση ενός οργανισμού σε ανώτερο ιεραρχικό επίπεδο με αρμοδιότητες που περιλαμβάνουν την οργανωσιακή στρατηγική, την καθοδήγηση του προσωπικού και τη λήψη δημοσιονομικών αποφάσεων· πείρα που αποκτήθηκε σε πολυπολιτισμικό περιβάλλον θα θεωρηθεί πλεονέκτημα, |
| --- | --- |

—

αποδεδειγμένη πείρα στη διοίκηση και στη διαχείριση ενός οργανισμού σε ανώτερο ιεραρχικό επίπεδο με αρμοδιότητες που περιλαμβάνουν την οργανωσιακή στρατηγική, την καθοδήγηση του προσωπικού και τη λήψη δημοσιονομικών αποφάσεων· πείρα που αποκτήθηκε σε πολυπολιτισμικό περιβάλλον θα θεωρηθεί πλεονέκτημα,

| — | πείρα στον δημοσιονομικό σχεδιασμό και στη δημοσιονομική διαχείριση οργανισμού, |
| --- | --- |

—

πείρα στον δημοσιονομικό σχεδιασμό και στη δημοσιονομική διαχείριση οργανισμού,

| — | καλή γνώση των θεμάτων που σχετίζονται με την πολιτική και την πρακτική για την πρόληψη και τον έλεγχο των μεταδοτικών ασθενειών, |
| --- | --- |

—

καλή γνώση των θεμάτων που σχετίζονται με την πολιτική και την πρακτική για την πρόληψη και τον έλεγχο των μεταδοτικών ασθενειών,

| — | καλή γνώση των ευρωπαϊκών οργάνων της ΕΕ, του τρόπου λειτουργίας τους και της μεταξύ τους συνεργασίας, |
| --- | --- |

—

καλή γνώση των ευρωπαϊκών οργάνων της ΕΕ, του τρόπου λειτουργίας τους και της μεταξύ τους συνεργασίας,

| — | ικανότητα αποτελεσματικής επικοινωνίας με τους ενδιαφερόμενους φορείς (ευρωπαϊκές, διεθνείς, εθνικές και τοπικές αρχές, διεθνείς οργανισμούς κ.λπ.), τα μέσα ενημέρωσης και το κοινό, |
| --- | --- |

—

ικανότητα αποτελεσματικής επικοινωνίας με τους ενδιαφερόμενους φορείς (ευρωπαϊκές, διεθνείς, εθνικές και τοπικές αρχές, διεθνείς οργανισμούς κ.λπ.), τα μέσα ενημέρωσης και το κοινό,

| — | ικανότητα δημιουργίας σχέσεων εμπιστοσύνης κατά τη συνεργασία με τα θεσμικά όργανα της Ευρωπαϊκής Ένωσης, με τις αρμόδιες αρχές των κρατών μελών και με άλλα ενδιαφερόμενα μέρη. |
| --- | --- |

—

ικανότητα δημιουργίας σχέσεων εμπιστοσύνης κατά τη συνεργασία με τα θεσμικά όργανα της Ευρωπαϊκής Ένωσης, με τις αρμόδιες αρχές των κρατών μελών και με άλλα ενδιαφερόμενα μέρη.

Επιπλέον, οι υποψήφιοι θα πρέπει επίσης να πληρούν κατά προτίμηση τα ακόλουθα κριτήρια:

| — | Πτυχίο πανεπιστημίου σε τομέα που αποφέρει προστιθέμενη αξία στο πεδίο εργασιών του ECDC, |
| --- | --- |

—

Πτυχίο πανεπιστημίου σε τομέα που αποφέρει προστιθέμενη αξία στο πεδίο εργασιών του ECDC,

| — | Πείρα στη διοίκηση και στη διαχείριση ενός οργανισμού σε κατάσταση κρίσης. |
| --- | --- |

—

Πείρα στη διοίκηση και στη διαχείριση ενός οργανισμού σε κατάσταση κρίσης.

Οι υποψήφιοι πρέπει (κριτήρια επιλεξιμότητας)

Οι υποψήφιοι θα κριθούν στη φάση επιλογής με βάση τα ακόλουθα τυπικά κριτήρια, τα οποία θα πρέπει να τα πληρούν κατά την ημερομηνία λήξης της προθεσμίας υποβολής των αιτήσεων:

| — | Ιθαγένεια — Οι υποψήφιοι πρέπει να είναι υπήκοοι κράτους μέλους της Ευρωπαϊκής Ένωσης. |
| --- | --- |

—

Ιθαγένεια — Οι υποψήφιοι πρέπει να είναι υπήκοοι κράτους μέλους της Ευρωπαϊκής Ένωσης.

| — | Πτυχίο ή δίπλωμα πανεπιστημίου — Οι υποψήφιοι πρέπει να διαθέτουν:






  — | επίπεδο εκπαίδευσης που αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα όταν η κανονική διάρκεια της πανεπιστημιακής εκπαίδευσης είναι τέσσερα έτη ή περισσότερα ή |
| --- | --- | --- |

—

Πτυχίο ή δίπλωμα πανεπιστημίου — Οι υποψήφιοι πρέπει να διαθέτουν:

—

επίπεδο εκπαίδευσης που αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα όταν η κανονική διάρκεια της πανεπιστημιακής εκπαίδευσης είναι τέσσερα έτη ή περισσότερα ή

| — | επίπεδο εκπαίδευσης που αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο και σχετική επαγγελματική πείρα τουλάχιστον ενός έτους όταν η κανονική διάρκεια της πανεπιστημιακής εκπαίδευσης είναι τουλάχιστον τριετής (η εν λόγω μονοετής επαγγελματική πείρα δεν μπορεί να συνυπολογιστεί στην απαιτούμενη κατωτέρω επαγγελματική πείρα μετά την απόκτηση του πανεπιστημιακού τίτλου). |
| --- | --- |

—

επίπεδο εκπαίδευσης που αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο και σχετική επαγγελματική πείρα τουλάχιστον ενός έτους όταν η κανονική διάρκεια της πανεπιστημιακής εκπαίδευσης είναι τουλάχιστον τριετής (η εν λόγω μονοετής επαγγελματική πείρα δεν μπορεί να συνυπολογιστεί στην απαιτούμενη κατωτέρω επαγγελματική πείρα μετά την απόκτηση του πανεπιστημιακού τίτλου).

| — | Επαγγελματική πείρα — Οι υποψήφιοι πρέπει να διαθέτουν: μετά την απόκτηση του πανεπιστημιακού τίτλου 15ετή τουλάχιστον προϋπηρεσία σε επίπεδο το οποίο αντιστοιχεί στα ανωτέρω προσόντα. Από τα 15 έτη επαγγελματικής πείρας οι υποψήφιοι πρέπει να έχουν τουλάχιστον 5 έτη επαγγελματικής πείρας που να έχουν αποκτηθεί σε ανώτερη διευθυντική θέση (4). |
| --- | --- |

—

Επαγγελματική πείρα — Οι υποψήφιοι πρέπει να διαθέτουν: μετά την απόκτηση του πανεπιστημιακού τίτλου 15ετή τουλάχιστον προϋπηρεσία σε επίπεδο το οποίο αντιστοιχεί στα ανωτέρω προσόντα. Από τα 15 έτη επαγγελματικής πείρας οι υποψήφιοι πρέπει να έχουν τουλάχιστον 5 έτη επαγγελματικής πείρας που να έχουν αποκτηθεί σε ανώτερη διευθυντική θέση (4).

| — | Γλώσσες — Οι υποψήφιοι πρέπει να έχουν άριστη γνώση μιας από τις επίσημες γλώσσες της Ευρωπαϊκής Ένωσης και ικανοποιητική γνώση μιας ακόμη από τις εν λόγω γλώσσες στον βαθμό που χρειάζεται για την άσκηση των καθηκόντων τους. |
| --- | --- |

—

Γλώσσες — Οι υποψήφιοι πρέπει να έχουν άριστη γνώση μιας από τις επίσημες γλώσσες της Ευρωπαϊκής Ένωσης και ικανοποιητική γνώση μιας ακόμη από τις εν λόγω γλώσσες στον βαθμό που χρειάζεται για την άσκηση των καθηκόντων τους.

| — | Όριο ηλικίας — Οι υποψήφιοι πρέπει να είναι σε θέση να ολοκληρώσουν την πλήρη πενταετή θητεία πριν από την ηλικία συνταξιοδότησης των 66 ετών. |
| --- | --- |

—

Όριο ηλικίας — Οι υποψήφιοι πρέπει να είναι σε θέση να ολοκληρώσουν την πλήρη πενταετή θητεία πριν από την ηλικία συνταξιοδότησης των 66 ετών.

Ανεξαρτησία και δήλωση συμφερόντων

Ο (Η) διευθυντής(-ρια) θα κληθεί να υποβάλει δήλωση δέσμευσης ότι θα ενεργεί με ανεξαρτησία προς το δημόσιο συμφέρον, καθώς και δήλωση σχετικά με τα τυχόν συμφέροντα που ενδέχεται να επηρεάσουν την ανεξαρτησία του (της). Οι υποψήφιοι πρέπει να επιβεβαιώσουν στην αίτησή τους την προθυμία τους να υποβάλουν τις εν λόγω δηλώσεις.

Λόγω της ιδιαίτερης φύσης των καθηκόντων, οι υποψήφιοι που θα κληθούν στις συνεντεύξεις προεπιλογής θα πρέπει να υπογράψουν δήλωση σχετικά με τα τρέχοντα ή μελλοντικά συμφέροντά τους που ενδέχεται να επηρεάσουν την ανεξαρτησία τους.

Σύμφωνα με το άρθρο 16 του κανονισμού υπηρεσιακής κατάστασης (5), οι διατάξεις του οποίου εφαρμόζονται κατ’ αναλογία στους έκτακτους υπαλλήλους, ο διευθυντής μετά την αποχώρησή του από την υπηρεσία εξακολουθεί να δεσμεύεται από την υποχρέωση να συμπεριφέρεται με ακεραιότητα και διακριτικότητα όσον αφορά την αποδοχή ορισμένων θέσεων και ευεργετημάτων.

Το καθήκον αυτό περιλαμβάνει την υποχρέωση να ενημερώνει το διοικητικό συμβούλιο του ECDC σχετικά με την πρόθεσή του να ασκήσει επαγγελματική δραστηριότητα, αμειβόμενη ή μη, εντός δύο ετών από την αποχώρησή του από την υπηρεσία. Αν η δραστηριότητα αυτή σχετίζεται με τις εργασίες που πραγματοποίησε κατά τα τρία τελευταία χρόνια της θητείας του και θα μπορούσε να οδηγήσει σε σύγκρουση με τα νόμιμα συμφέροντα του ECDC, το διοικητικό συμβούλιο του ECDC μπορεί, λαμβάνοντας υπόψη το συμφέρον της υπηρεσίας, είτε να του απαγορεύσει την άσκηση της εν λόγω δραστηριότητας είτε να την επιτρέψει υπό τους όρους που το ίδιο θα κρίνει κατάλληλους.

Επιλογή και διορισμός

Ο (Η) διευθυντής(-ρια) θα διοριστεί από το διοικητικό συμβούλιο του ECDC με βάση πίνακα που θα καταρτιστεί από την Ευρωπαϊκή Επιτροπή, αφού προηγουμένως προβεί σε δήλωση και απαντήσει σε ερωτήσεις του Ευρωπαϊκού Κοινοβουλίου. Η παρούσα προκήρυξη αποτελεί τη βάση για την κατάρτιση του πίνακα της Ευρωπαϊκής Επιτροπής. Οι υποψήφιοι πρέπει να γνωρίζουν ότι η εγγραφή στον πίνακα δεν εξασφαλίζει διορισμό.

Η Ευρωπαϊκή Επιτροπή θα ορίσει επιτροπή προεπιλογής. Η εν λόγω επιτροπή θα καλέσει σε συνέντευξη τους υποψήφιους που θα κριθούν καταλληλότεροι για τις ειδικές απαιτήσεις της προκηρυσσόμενης θέσης, με γνώμονα τα προσόντα τους και τα προαναφερόμενα κριτήρια. Η επιτροπή προεπιλογής θα καταρτίσει κατάλογο υποψηφίων που προτείνονται για περαιτέρω συνεντεύξεις στη συμβουλευτική επιτροπή διορισμών (ΣΕΔ) της Ευρωπαϊκής Επιτροπής. Οι υποψήφιοι που θα κληθούν σε συνέντευξη με τη ΣΕΔ θα υποβληθούν σε δοκιμασία σε κέντρο αξιολόγησης το οποίο διαχειρίζονται εξωτερικοί σύμβουλοι προσλήψεων. Οι υποψήφιοι που θα προεπιλεγούν από τη ΣΕΔ θα κληθούν κατόπιν σε συνέντευξη με τους αρμόδιους επιτρόπους.

Μετά τις συνεντεύξεις αυτές η Ευρωπαϊκή Επιτροπή θα εγκρίνει πίνακα υποψηφίων ο οποίος θα υποβληθεί στο διοικητικό συμβούλιο του ECDC.

Το διοικητικό συμβούλιο θα καλέσει σε συνέντευξη τους εν λόγω υποψηφίους και θα επιλέξει απ’ αυτούς έναν υποψήφιο. Πριν διοριστεί από το διοικητικό συμβούλιο, ο (η) επιλεγείς(-είσα) υποψήφιος(-α) θα κληθεί να προβεί σε δήλωση ενώπιον του Ευρωπαϊκού Κοινοβουλίου και να απαντήσει σε ερωτήσεις των μελών του.

Οι υποψήφιοι ενδέχεται να κληθούν να υποβληθούν και σε άλλες συνεντεύξεις ή δοκιμασίες πέραν εκείνων που αναφέρονται ανωτέρω.

Ίσες ευκαιρίες

Η Ευρωπαϊκή Ένωση εφαρμόζει πολιτική ίσων ευκαιριών και απαγόρευσης των διακρίσεων, σύμφωνα με το άρθρο 1δ του κανονισμού υπηρεσιακής κατάστασης (6). Μεριμνά ιδιαίτερα για την αποφυγή οποιασδήποτε μορφής διακρίσεων στις διαδικασίες πρόσληψης και ενθαρρύνει ενεργά την υποβολή αιτήσεων από γυναίκες.

Όροι απασχόλησης

Ο (Η) διευθυντής(-ρια) θα διοριστεί ως μέλος του προσωπικού του ECDC, και συγκεκριμένα ως έκτακτος υπάλληλος, στον βαθμό AD 14, σύμφωνα με το άρθρο 2 στοιχείο α) του καθεστώτος που εφαρμόζεται στο λοιπό προσωπικό των Ευρωπαϊκών Κοινοτήτων (7) για περίοδο πέντε ετών, που μπορεί να παραταθεί μία φορά.

Ο τόπος υπηρεσίας είναι η Στοκχόλμη (Σουηδία), όπου έχει την έδρα του το ECDC.

Διαδικασία αίτησης

Πριν να υποβάλετε την αίτησή σας, πρέπει να ελέγξετε προσεκτικά αν ικανοποιείτε όλα τα κριτήρια επιλεξιμότητας, ιδίως όσον αφορά το είδος του διπλώματος/πτυχίου και την απαιτούμενη επαγγελματική πείρα.

Αν επιθυμείτε να υποβάλετε αίτηση υποψηφιότητας, πρέπει να εγγραφείτε μέσω του διαδικτύου στον δικτυακό τόπο

https://ec.europa.eu/dgs/human-resources/seniormanagementvacancies/

και να ακολουθήσετε τις οδηγίες σχετικά με τα διάφορα στάδια της διαδικασίας.

Πρέπει να ολοκληρώσετε εμπρόθεσμα την ηλεκτρονική εγγραφή σας (8). Σας συμβουλεύουμε ιδιαίτερα να μην περιμένετε τις τελευταίες ημέρες για να υποβάλετε την αίτησή σας, γιατί τυχόν μεγάλος φόρτος των διαδικτυακών γραμμών ή οποιοδήποτε πρόβλημα στη σύνδεσή σας με το διαδίκτυο μπορεί να προκαλέσει διακοπή της διαδικασίας ηλεκτρονικής εγγραφής πριν από την ολοκλήρωσή της και να σας αναγκάσει να επαναλάβετε την όλη διαδικασία. Μετά τη λήξη της προθεσμίας υποβολής αίτησης δεν θα μπορείτε να υποβάλετε αίτηση. Κατά γενικό κανόνα, οι εκπρόθεσμες αιτήσεις εγγραφής μέσω συνήθους ηλεκτρονικού ταχυδρομείου δεν θα γίνονται δεκτές.

Πρέπει να έχετε έγκυρη διεύθυνση ηλεκτρονικού ταχυδρομείου. Η διεύθυνση αυτή θα χρησιμοποιηθεί για να επιβεβαιωθεί η δημιουργία του λογαριασμού σας και για να ενημερωθείτε σχετικά με την έκβαση της διαδικασίας επιλογής. Παρακαλείστε να ενημερώσετε την Ευρωπαϊκή Επιτροπή σχετικά με οποιαδήποτε αλλαγή της ηλεκτρονικής σας διεύθυνσης.

Πρέπει να τηλεφορτώσετε βιογραφικό σημείωμα (σε μορφότυπο WORD ή PDF) και να υποβάλετε ηλεκτρονικά επιστολή εκδήλωσης ενδιαφέροντος (έως 8 000 χαρακτήρες). Τόσο το βιογραφικό σημείωμα όσο και η επιστολή πρέπει να είναι συνταγμένα στην αγγλική, στη γαλλική ή στη γερμανική γλώσσα.

Οι υποψήφιοι που θα κληθούν στις συνεντεύξεις προεπιλογής θα πρέπει να υπογράψουν δήλωση σχετικά με τα τρέχοντα ή μελλοντικά συμφέροντά τους τα οποία ενδέχεται να επηρεάσουν την ανεξαρτησία τους.

Αν δεν λάβετε αριθμό εγγραφής, αυτό σημαίνει ότι η αίτησή σας δεν έχει καταχωριστεί!

Επισημαίνεται ότι δεν μπορείτε να παρακολουθείτε την πρόοδο της αίτησής σας μέσω του διαδικτύου. Θα ενημερώνεστε απευθείας σχετικά με την πορεία της αίτησής σας. Η διαδικασία επιλογής, συμπεριλαμβανομένης της αλληλογραφίας με την επιτροπή επιλογής κατά τη διάρκεια της διαδικασίας, θα γίνεται στα αγγλικά (9).

Αν έχετε αναπηρία που σας εμποδίζει να εγγραφείτε ηλεκτρονικά στον διαγωνισμό, μπορείτε να υποβάλετε την αίτησή σας (βιογραφικό σημείωμα και επιστολή εκδήλωσης ενδιαφέροντος) σε χαρτί και να την αποστείλετε με συστημένη επιστολή
   (10)
  , η οποία πρέπει να ταχυδρομηθεί το αργότερο μέχρι την καταληκτική ημερομηνία εγγραφής. Κάθε μεταγενέστερη επικοινωνία μεταξύ της Ευρωπαϊκής Επιτροπής και του υποψηφίου θα γίνεται ταχυδρομικώς. Στην περίπτωση αυτή, πρέπει να επισυνάψετε στο βιογραφικό σας σημείωμα και στην επιστολή εκδήλωσης ενδιαφέροντος πιστοποιητικό αναγνωρισμένου φορέα με το οποίο πιστοποιείται η αναπηρία σας. Θα πρέπει επίσης να περιγράψετε, σε χωριστό φύλλο χαρτιού, τις τυχόν ειδικές ρυθμίσεις που θεωρείτε αναγκαίες για να διευκολυνθεί η συμμετοχή σας στη διαδικασία επιλογής.

Αν χρειάζεστε περισσότερες πληροφορίες ή αν αντιμετωπίσετε τεχνικά προβλήματα, παρακαλείστε να αποστείλετε μήνυμα στη διεύθυνση ηλεκτρονικού ταχυδρομείου HR-MANAGEMENT-ONLINE@ec.europa.eu

Προθεσμία

Η προθεσμία εγγραφής λήγει στις 9 Νοεμβρίου 2016. Μετά τις 12 το μεσημέρι, ώρα Βρυξελλών, δεν θα υπάρχει πλέον δυνατότητα ηλεκτρονικής εγγραφής.

Προστασία δεδομένων προσωπικού χαρακτήρα

Η Ευρωπαϊκή Επιτροπή (κατά την προκαταρκτική φάση) και στη συνέχεια το ECDC θα μεριμνήσουν ώστε τα προσωπικά δεδομένα των υποψηφίων να αντιμετωπίζονται όπως απαιτείται από τον κανονισμό (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (1).

---

(1)  Κανονισμός (ΕΚ) αριθ. 851/2004 του Ευρωπαϊκού Κοινοβουλίου και του Συμβουλίου, της 21ης Απριλίου 2004, για την ίδρυση του Ευρωπαϊκού Κέντρου Πρόληψης και Ελέγχου Νόσων (ΕΕ L 142 της 30.4.2004, σ. 1).

(2)  Απόφαση αριθ. 1082/2013/ΕΕ του Ευρωπαϊκού Κοινοβουλίου και του Συμβουλίου, της 22ας Οκτωβρίου 2013, σχετικά με σοβαρές διασυνοριακές απειλές κατά της υγείας και για την κατάργηση της απόφασης αριθ. 2119/98/ΕΚ (ΕΕ L 293 της 5.11.2013, σ. 1).

(3)  Κατ’ εξουσιοδότηση κανονισμός (ΕΕ) αριθ. 1271/2013 της Επιτροπής, της 30ής Σεπτεμβρίου 2013, για τη θέσπιση του δημοσιονομικού κανονισμού-πλαισίου για τους οργανισμούς που αναφέρονται στο άρθρο 208 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (ΕΕ L 328 της 7.12.2013, σ. 42).

(4)  Στο βιογραφικό τους σημείωμα οι υποψήφιοι θα πρέπει να αναφέρουν, τουλάχιστον για τα εν λόγω πέντε έτη κατά τα οποία απέκτησαν πείρα σε ανώτερη διευθυντική θέση, τα ακόλουθα: 1) τον τίτλο που είχαν και τα καθήκοντα που άσκησαν στις διευθυντικές θέσεις που κατείχαν, 2) τον αριθμό υπαλλήλων τους οποίους διοικούσαν στις θέσεις αυτές, 3) το μέγεθος του προϋπολογισμού που διαχειρίστηκαν και 4) τον αριθμό των ανώτερων και κατώτερων βαθμίδων ιεραρχίας, καθώς και τον αριθμό των ομότιμων στην ίδια βαθμίδα ιεραρχίας.

(5)  Κανονισμός υπηρεσιακής καταστάσεως των υπαλλήλων και του καθεστώτος που εφαρμόζεται επί του λοιπού προσωπικού της Ευρωπαϊκής Οικονομικής Κοινότητος και της Ευρωπαϊκής Κοινότητος Ατομικής Ενεργείας, σελίδα 21.

http://eur-lex.europa.eu/LexUriServ/LexUriServ.do?uri=CONSLEG:1962R0031:20110101:EL:PDF

(6)  Κανονισμός υπηρεσιακής καταστάσεως των υπαλλήλων και του καθεστώτος που εφαρμόζεται επί του λοιπού προσωπικού της Ευρωπαϊκής Οικονομικής Κοινότητος και της Ευρωπαϊκής Κοινότητος Ατομικής Ενεργείας, σελίδα 12.

http://eur-lex.europa.eu/LexUriServ/LexUriServ.do?uri=CONSLEG:1962R0031:20110101:EL:PDF

(7)  Κανονισμός υπηρεσιακής καταστάσεως των υπαλλήλων και του καθεστώτος που εφαρμόζεται επί του λοιπού προσωπικού της Ευρωπαϊκής Οικονομικής Κοινότητος και της Ευρωπαϊκής Κοινότητος Ατομικής Ενεργείας, σελίδα 187.

http://eur-lex.europa.eu/LexUriServ/LexUriServ.do?uri=CONSLEG:1962R0031:20110101:EL:PDF

(8)  Το αργότερο έως τις 9 Νοεμβρίου 2016 στις 12 το μεσημέρι ώρα Βρυξελλών.

(9)  Οι επιτροπές επιλογής φροντίζουν να μη δοθεί αδικαιολόγητο πλεονέκτημα σε υποψηφίους οι οποίοι έχουν τη γλώσσα αυτή ως μητρική.

(10)  European Commission, Directorate-General for Human Resources and Security, Unit for Executive Staff and CCA Secretariat, COM/2016/20016, SC11 8/36, 1049 Bruxelles/Brussel, BELGIQUE/BELGIË.

(1)  ΕΕ L 8 της 12.1.2001, σ. 1.

---